ཐེངས་འདིའི་འགྲན་བསྡུར་གྱི་དམངས་གླུའི་སྐོར་ལས་དམའ་འབྲིང་དང་པོའི་སློབ་བུ་རིན་ཆེན་བཀྲ་ཤིས་ཀྱིས་ཨང་དང་པོའི་བྱ་དགའི་རྟགས་མ་བླངས་ཤིང་།གཏམ་དཔེའི་སྐོར་ལས་དམའ་འབྲིང་གཉིས་པའི་སློབ་བུ་གཡང་ཕྱུག་རྡོ་རྗེ་ཡིས་བྱ་དགའ་ཨང་དང་པོ་བླངས།རིམ་བཞིན་དུ་ཨང་གཉིས་པ་དང་།ཨང་གསུམ་པ།རྟིང་སྐུལ་བྱ་དགའ་བཅས་ཨང་རིམ་མཐོ་དམའ་ལྟར་དུ་བྱ་དགའི་དཔང་ཡིག་དང་སློབ་སྦྱོང་མཁོ་ཆས་ཀྱི་དངོས་པོ་གྱ་ནོམ་པ་བྱིན།རེབ་འདིའི་འགྲན་བསྡུར་བརྒྱུད།གསར་སྐྱེས་ན་གཞོན་གྱི་གླུ་བ་གླུ་མ་དང་གཏམ་བཤད་པ་སྐོར་ཞིག་སྐྱེད་སྲིང་བྱེད་ཐུབ་པ་བྱུང་ལ།མ་འོངས་སློབ་སྦྱོང་གི་འཚོ་བའི་ཞོར་དུའང་མུ་མཐུད་དུ་བོད་ཀྱི་སྲོལ་རྒྱུན་རིག་གནས་སྣ་མང་ལ་སྦྱོང་བ་མཐིལ་ཕྱིན་པ་བྱས་ཏེ།འཇོན་ནུས་ཅན་གྱི་མི་སྣ་མང་པོ་སྐྱེད་སྲིང་བྱ་བར་ཤུགས་ཆེན་པོ་སྣོན་དགོས།འགྲན་བསྡུར་འདི་བརྒྱུད་ནས་སློབ་མ་ཇི་སྙེད་ཅིག་གིས་བོད་ཀྱི་རིག་གནས་ཀྱི་ཉིང་བཅུད་དམངས་གླུ་དང་གཏམ་དཔེ་ལ་དགའ་ཞེན་ཇེ་ཆེ་དང་སྤྲོ་བ་ཇེ་འཛོམས་སུ་གྱུར་ཡོད་པར་ཡིད་ཆེས་ཅུང་ཆེ་བས།རེབ་འདིའི་སློབ་རའི་རིག་གནས་འཛུགས་སྐྲུན་ལས་དམངས་གླུ་དང་གཏམ་དཔེ་འགྲན་བསྡུར་སྤེལ་བའི་དམིགས་སྒོ་ཡང་བདེ་ལེགས་ངང་འགྲུབ་སོང་སྙམ་པའི་ཁས་འཆེའོ།།